Supertaal - RDF-voer
type: channel
description: Kom praat saam!
items: eier

eier
type: item
description: Eiers eier Afbreking: ei•er Uitspraak: /ˈəiər/, /ˈəɪ̯jər/ Selfstandige naamwoord: eier Meervoud: eiers Verkleinwoord: eiertjie Meervoud van verkleining: eiertjies Betekenis: • (voeding) Dierlike voedsel met 'n dop en geel kern. • (biologie) Kiemsel met sy omhulsels wat deur voëls, visse, ens. gelê word. • 'n Ovaal, elliptiese, eiervormige voorwerp. Gebruik: • Wil jy 'n eier vir ontbyt hê? • Die hoender het 'n eier gelê. • Ons steek paaseiers in die tuin weg. Spreekwoord: • Hy loop rond soos 'n hen wat 'n eier wil lê. [Rusteloos rond en bont loop.] • 'n Halwe eier is beter as 'n leë dop. [Iets gerings is beter as totaal niks.] • 'n Eiewys hen lê die eier opsy. [Iemand wat nie na raad luister nie, begaan foute.] • Die belofte is goed, maar die eend lê die eier. [Praat is nie belangrik nie, maar die doen van die saak.] • Die haan kraai baie harder as die hen wat die eier gelê het. [Gesê van iemand wat hom lof aanmatig wat hom nie toekom nie.] • Die hennetjie wat eerste gekekkel het, het die eier gelê. [Die persoon wat eerste gepraat het, is skuldig.] • Dis beter om vandag die hoender te hê as môre die eier. [Iets wat jy het, is waardevoller as iets wat jy dalk kan kry.] • Elke swart kraai dink sy eier is die witste. ['n Mens verbeel jou altyd jou eie goed is die beste.] Meroniem: • eieralbumien • eierdop • eiergeel • eierwit Hiponiem: • duifeier • hoendereier • neseier • paaseier • randeier • roereier • slangeier • viseier • voëleier • windeier Afgelei: • eierklitser • eierrakkie • eiersnyer • eierstok • eiervormig • eiervrug Vertaling: Engels: egg Nederlands: ei Xhosa: iqanda Zoeloe: iqanda Laat weet asb as die inskrywing foute bevat of verder verbeter kan word.
creator: Leksikograaf
date: 2019-10-06T20:26:12-00:00